คลังเร่งสรรพากรเก็บภาษีหุ้น"ทักษิณ"
รมว.คลังสั่งสรรพากรเก็บภาษีหุ้น อดีตนายกทักษิณ เตรียมตั้งกรรมการสอบเจ้าหน้าที่ละเว้นปฏิบัติหน้าที่
9 มี.ค. 2560

รมว.คลังสั่งสรรพากรเก็บภาษีหุ้น อดีตนายกทักษิณ เตรียมตั้งกรรมการสอบเจ้าหน้าที่ละเว้นปฏิบัติหน้าที่เมื่อวันที่ 9 มีค.นายอภิศักดิ์ ตันติวรวงศ์ รมว.คลัง เปิดเผยว่าได้สั่งให้สรรพากรดำเนินการเก็บภาษีจากการซื้อขายหุ้นของอดีตนายกรัฐมนตรีทักษิณ ชินวัตร ให้ทันก่อนหมดอายุความประเมินภาษี ในวันที่ 31 มี.ค. 2560 นี้ โดยให้ดำเนินการอย่างรอกคอบเป็นไปตามกฎหมาย ถึงแม้ว่าจะมีปัญหาขยายเวลาการออกหมายเรียกไม่ได้ จนทำให้สรรพากรไม่มีอำนาจประเมินภาษี ทางกรมสรรพากรก็ต้องหาช่องทางกฎหมายอื่น เพื่อดำเนินการเก็บภาษีดังกล่าว“นโยบายของกระทรวงการคลัง คือ สั่งให้กรมสรรพากรเก็บภาษีหุ้นอดีตนายกให้เป็นไปตามกฎหมาย หยุดไม่ได้ต้องทำเต็มที่ ถ้าเก็บไม่ได้ก็ต้องชี้แจงได้ว่าเป็นเพราะอะไร” นายอภิศักดิ์ กล่าวรมว.คลังกล่าวว่า ในส่วนของการดำเนินการกับเจ้าหน้าที่กรมสรรพากรที่ละเว้นไม่ออกหมายเรียก และดำเนินการเก็บภาษีกับ อดีตนายกทักษิณ หากพบข้อสงสัยก็จะดำเนินการตั้งกรรมการสอบ ผ่านละเว้นตามกฎหมายอาญา มาตรา 157 ทันที